«North Tsar» er en singel og spor fra blackened viking heavy metal bandet Hjelvik fra Vindafjord sitt debutalbum «Welcome to Hel». Låten er inspirert av Odin, Gudenes konge. Det ble laget en musikkvideo i to versjoner.
«North Tsar» var den første solosingelen til tidligere Kvelertak-vokalist Erlend Hjelvik fra Vikedal. Dette markerte og at han for det meste hadde engelske tekster på det kommende albumet «Welcome to Hel»
Erlend Hjelvik om «North Tsar» : «Sangtittelen og teksten til «North Tsar» er inspirert av Odin som en historisk skikkelse der han som en krigsherre reiste fra det fjerne østen, og kjempet seg vestover før han til slutt slo seg ned her i nord. Gjennom sine mange seire ble han til slutt tilbedt som en gud. Nordstjernen – North star – blir også noen ganger omtalt som Odins øye, så derfra var veien kort til sangtittelen «North Tsar»»
Musikkvideoen til «North Tsar» byr på både ulver, ravner, flammer og blodige vikingslag, der selveste Odin spøker i skyggene. Den kom i sensurert og utilslørt versjon.
Erlend Hjelvik om innspillingen av musikkvideoen:«Det var en god opplevelse, samme dag som corona-restriksjonene ble løftet på tok jeg det første flyet fra Norge til Polen og filmet alt sammen på en dag i vikinglandsbyen Jomsborg. Grupa13 gjorde en formidabel jobb sammen med teamet sitt som inkluderte rutinerte viking skuespillere, flinke spesialeffekt-folk og til og med to ulver og en diger ravn. Det føltes intenst å stå midt i et vikingslag og fremføre sangen min, spesielt siden landsbyen var åpen for turister som kom inn midt i filmingen for å glane og ta selfies, noe som gjorde opplevelsen hakket mer surrealistisk. Alt i alt så var det veldig kult å være med på og jeg kunne ikke vært mer fornøyd med resultatet, sier han videre om innspillingen.»